**A,**

Katona élete folyamán a cenzúra miatt nem mutatták be a művet (csak nyomtatott formában való megjelenését engedélyezte a cenzor; a könyv első kiadása meg is jelent nemsokára a Trattner kiadónál. Katona egy cikkében ekként vitatta az elutasítás jogosságát: „Királyné gyilkolás végett? Vagy, hogy hellyel-hellyel az érzőember keserűen felszólal! Nem! Csak azért, mivel Bánk bán nagysága meghomályosítja a királyi házét." A cenzor pedig pontosan a 18. század vége óta érvényben lévő alapelvek szerint járt el. Az irányelveket az ausztriai színházak cenzora állította össze, majd azokat latinra fordították a Magyar Kancellárián, és Budára küldték a Helytartótanácshoz. A cenzor hivatalos indoklása szerint azért a tiltás, mert "Bánk nagysága elhomályosítja a királyi házét" – az indoklás mögött valójában az az utóbb megalapozottnak bizonyult félelem húzódhat meg, hogy a darabot, különösen a benne szereplő uralkodógyilkosságot, propagandaként használhatják Habsburg- és királyságellenes mozgalmak politikai támogatására.

**B,**

Javaslom a művet betiltásra a következő okok miatt:

1. Mivel az ország életében a szovjethatalom nagy szerepet játszik, ezért egy olyan műnek nincs helye a közéletben, melyben idegen lovagok szereznek hatalmat és befolyást, és ezzel kivívják az emberek utálatát, nehogy a nép számára ez példaként szerepeljen, és megutálják szovjet barátainkat.
2. Nem jó, ha az emberek ezekben a nehéz időkben ilyen családi drámával találkoznak, inkább vidám, szórakoztató művekre van szükség. A családon belüli erőszak témája csak lehangolja a közhangulatot.
3. A mai egyenlő társadalomban furcsa a nagyúr szerepe. A mai rendszerben nem lehet ilyen különbség ember és ember között, hisz mindenki egyenlő. Az embereket ez a mű a régi társadalmi berendezkedésre emlékezteti, és ez senkinek sem tetszik.